ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02660055820
ขอเสนอความคิดเห็นเกี่ยวกับการบริหารจัดการตลาดไม่ให้เกิดปัญหาการจราจรติดขัด บริเวณตลาดเวิลด์มาร์เก็ต ถนนเลียบคลองทวีวัฒนา เขตทวีวัฒนา กรุงเทพมหานคร เนื่องจากผู้ร้องสัญจรผ่านถนนเลียบคลองทวีวัฒนาผ่านหน้าตลาดเวิลด์มาร์เก็ตประจำ ตลาดเวิลด์มาร์เก็ตมีขนาดใหญ่และในพื้นที่ยังอยู่ติดกับตลาดธนบุรี สนามหลวง 2 ผู้ร้องเห็นว่า เจ้าของกิจการจำเป็นที่จะต้องดูแลอย่างใส่ใจและไม่ใช่แค่เรื่องของการบริหารการค้าขายในตลาดเท่านั้น แต่ยังรวมไปถึงการบริหารที่จอดรถ การเตรียมพื้นที่ให้มีที่จอดรถเพียงพอต่อความต้องการของลูกค้าที่เข้ามาใช้บริการ จัดสรรพื้นที่หรือแผนสำรองสำหรับจัดการปัญหาการจราจรติดขัด แต่ผู้ร้องประสบปัญหาการจราจรติดขัดเป็นประจำในเวลาเช้า เย็น โดยเฉพาะวันหยุด ศุกร์ เสาร์ อาทิตย์ และวันหยุดราชการนักขัตฤกษ์ตามเทศกาลต่างๆ ล่าสุดวันที่ 31 ธันวาคม 2566 เวลาขณะแจ้งเรื่องประมาณ 10.38 น. ประสบปัญหาการจราจรติดขัดและพบเห็นรถยนต์ของลูกค้าตลาดเวิลด์มาร์เก็ต ฝ่าฝืนกฎหมายจอดในพื้นที่ห้ามจอดตลอดเวลาจำนวนมาก ผู้ร้องตั้งข้อสังเกตว่าการอนุญาตให้มีตลาดติดกัน 2 แห่ง ส่งผลกระทบต่อผู้ใช้เส้นทางอย่างมาก การจราจรติดขัดทำให้เสียเวลามากขึ้นและเสียค่าใช้จ่ายที่สูงมากยิ่งขึ้นเป็นค่าน้ำมัน สำนักงานเขตผู้อนุญาตให้เปิดตลาดได้ และเจ้าของกิจการที่ทำธุรกิจเพื่อประโยชน์ส่วนบุคคลควรรับผิดชอบความเดือดร้อนที่เกิดขึ้นแก่ผู้สัญจร อีกทั้งเจ้าหน้าที่ตำรวจที่ต้องออกไปปฏิบัติหน้าที่อื่นๆ กลับมาต้องคอยระบายรถจัดระเบียบการจราจรให้กับตลาดเวิลด์มาร์เก็ตที่มิใช่ประโยชน์ส่วนรวมของประชาชนส่วนใหญ่ ผู้ร้องเห็นว่าหน่วยงานที่เกี่ยวข้องทั้งหมดควรติดตาม ควบคุม กำกับ ให้ผู้ประกอบกิจการตลาดคำนึงถึงประชาชนผู้สัญจรร่วมกันในการกำหนดนโยบายการบริหารที่จอดรถ การเตรียมพื้นที่ให้มีที่จอดรถเพียงพอ การจัดสรรพื้นที่หรือแผนสำรองสำหรับจัดการปัญหาการจราจรติดขัดต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata